आखिर अजय जोशी क्या कहना चाह रहे हैं, क्या वो ये कह रहे हैं कि स्वामी शंकरदेव अपनी अनदेखी की वजह से ही कहीं चले गए। क्या वो ये कहना भी चाह रहे हैं कि उदासी, मायूसी से घिरे शंकरदेव का मन उचाट हो गया था और इसीलिए उस गुमशुदगी के पीछे किसी साजिश को सूंघना ठीक नहीं। कहीं ऐसा तो नहीं कि किसी दबाव के आगे पुलिस ने घुटने टेक दिए और बाबा रामदेव के गुरुदेव के रहस्यमय तरीके से गायब होने की फाइल कागज के पुलिंदों में दफन हो गई। ऐसा तो नहीं कि इंसाफ के पहरुओं ने तय कर लिया था कि स्वामी शंकरदेव की गुत्थी सुलझानी ही नहीं है।